
Narva Linnavalitsuse Arhitektuuri- ja Linnaplaneerimise Amet kuulutab välja avatud pakkumise Narva linna tööstuspiirkonna Narva linna osa üldplaneeringu teostamiseks. Riigihange korraldatakse projekteerimis-ehitustöövõtu meetodil ning hankeleping sõlmitakse ühe pakkujaga, kes teostab nii planeerimistööd, geodeesiatööd, kui ka KMSH (keskkonnamõju strateegilise hindamise aruande jms töö).

1. ÜLDOSA

1.1 Riigihanke korraldajaks ja teenuse ostjaks on Narva Arhitektuuri- ja Linnaplaneerimise Amet, registrikood 75029820, Peetri plats 5, Narva 20308.

1.2 Riigihanke nimetus: Narva linna tööstuspiirkonna linna osa üldplaneering.
1.3 Pakkumisel osalemiseks tagatist ei nõuta.
1.4 Pakkumise kutse dokumentides kasutatakse termineid järgmistes tähendustes:

Ostja
- asutus, kes on pakkumise kutse dokumendid väljastanud;

Pakkuja
- isik, kes osaleb käesolevas pakkumismenetluses;

Hankeleping (edaspidi Leping) 
- riigihanke pakkumismenetluse tulemusel Ostja ja Pakkuja vahel sõlmitud kirjalik rahaliste huvidega seotud Leping; 

Täitja – edukaks tunnistatud pakkumise esitanud Pakkuja, kellega on sõlmitud Leping.

2. RIIGIHANKE OBJEKT JA EESMÄRK

2.1 Riigihanke objektiks on Narva linna tööstuspiirkonna linna osa üldplaneering ja teenuse lähteülesanne on antud lisas 1.

2.2 Teenuse tellimise eesmärgiks on :
2.2.1 Tööstuspiirkonna üldplaneeringuga antakse juhtnöörid tööstusala arendamiseks ning luuakse alused käsitleva ala sidumiseks investeerimiskavade ja –plaanidega. Tööstus piirkonna üldplaneeringuga valmistatakse ette alused ja seatakse tingimused edasiseks detailplaneeringute koostamiseks tööstusalal.

2.2.2 Tööstuspiirkonna üldplaneeringu koostamise eesmärgiks on planeeritava ala sees tööstushoonete rajamiseks sobilike alade määramine, moodustatavate koostööpiirkondade sihotstarvete, üldfunktsioonide ja piirettepanekute tegemine, liikluskorralduse, heakorra ja hajastuse põhimõte määramine, tehnovõrkude (magistraaltrasside) asukoha määramine ning varustamise lahendamine, arvestades vajadust suurendada maakasutuse intensiivsust üldplaneeringuga tööstus- ja tootmisalaks ettenähtud piirkonnas.

2.2.3 Tööstuspiirkonna üldplaneeringu koostamisel tuleb läbi viia keskkonnamõju strateegiline hindamine vastavalt keskkonnamõju hindamise ja keskkonnajuhtimissüsteemi seadusele. Keskkonnamõju strateegilise hindamise tulemused kuuluvad arvestamisele tööstusala üldplaneeringu käigus.
2.2.4 Teostada tuleb maa- ala geodeetiline mõõdistus.
3. RIIGIHANKE TÄHTAJAD

3.1. Pakkumiste esitamise tähtaeg on 27.11.2006.a. kell 15.00. Narva Linnavalitsus Arhitektuuri ja Linnaplaneerimise Amet kabinet 304 
3.2. Hankelepingu täitmise tähtaeg ca 24- 30 kuud.

3.3. Pakkumised peavad olema jõus vähemalt 90 päeva arvates pakkumise esitamise tähtpäevast.

4. NÕUTAVAD KVALIFITSEERIMISE DOKUMENDID JA TINGIMUSED PAKKUJATE KVALIFITSEERIMISEKS

4.1 Pakkujate kvalifitseerimise kontrolliks tuleb esitada järgmised dokumendid:
4.1.1 Esitada kehtiv väljavõte äriregistri B-kaardist.

4.1.2 Esitada maksuameti tõend maksuvõlgnevuste puudumiste kohta või maksuvõla ajamise kokkulepe(originaal).

4.1.3 Pakkuja kirjalik kinnitus selle kohta, et ta on maksevõimeline tema suhtes ei ole algatatud likvideerimis-, ega pankrotimenetlust ja tema varasid ei ole sekvestreeritud.
4.1.4 Pakkuja seadusliku või volitatud esindaja (lisada volikiri) kirjalik kinnitus asutuse blanketil, et:

4.1.4.1 Pakkuja omab käesoleva riigihanke objektiks oleva teenuse tähtaegseks ja kvaliteetseks osutamiseks finantsressursse, vajalikke tööriistu ja seadmeid ning vähemalt 3 aastast kogemust.

4.1.4.2 Pakkuja kirjalik tõendus eritöid teostavate spetsialistide ja nende tööde teostamise eest vastutavate isikute erialase kvalifikatsiooni ning nendega asjakohase lepingulise suhte olemasolu kohta.
4.1.5 Pakkuja põhjalik tutvustus, milles on muu hulgas esitatud äriühingu struktuur, kvaliteedisüsteemi kirjeldus, juhtimis- ja tööpõhimõtted, põhitöökohaga töötajate arv (sealhulgas käesoleva hanke objekti teostamiseks vajaminev pädev personal) ja muu pakkuja arvates tema tehnilise kvalifikatsiooni kindlakstegemise seisukohalt oluline informatsioon.
4.1.6 Andmed hankelepingu täitmisel kasutatavate allhankijate kohta.
4.1.7 Ettevõtte blanketil vormistatud pakkumisel osalemise taotlus, Pakkuja seadusliku või volitatud esindaja (lisada volikiri) kirjalik kinnitus asutuse blanketil.
4.1.8 Esitada väljavõte Pakkuja viimase kolme majandusaasta 2003-2006 netokäibe kohta üldplaneeringute ja detailplaneeringute osas.

4.1.9 Esitada viimasel kolmel majandusaastal 2003-2006 teostatud sarnaste tööde nimekiri koos maksumustega kroonides ning tellijate kontaktandmed (üldplaneeringud, detailplaneeringud, keskkonnamõjude hindamised, geodeetilised mõõditused).

4.1.10 Pakkuja kinnitus, et ta on viimase kolme aasta jooksul täitnud nõuetekohaselt kõik riigihangete teostamiseks sõlmitud hankelepingud.
4.1.11 Tööde teostamise detailne loetelu–graafik koos tähtaegade, mahtude ja maksumustega (ilma käibemaksuta ja koos käibemaksuga).
4.1.12 Õiend kohustuste täitmise kohta riiklike ja kohalike maksude osas, sh andmed pakkuja poolt viimasel kolmel kalendriaastal oma töötajatele makstud tasudelt tasutud sotsiaalmaksu suuruse kohta, koos kirjaliku nõusolekuga vastava järelepärimise tegemiseks Maksu- ja Tolliametile või muule õiguspädevale institutsioonile.
4.1.13 Maksumuste koondtabel (koos käibemaksuga).
4.1.14 Esitada vastutuskindlustuslepingu koopia kindlustamaks Pakkuja poolt teenuse esitamisel Ostjale tekkivate võimalike kahjude katmise.

4.2 Pakkujate kvalifitseerimiseks peavad olema täidetud järgmised tingimused:

4.2.1 Pakkuja on registreeritud vastavalt kehtivatele õigusaktidele – Ostja kontrollib Pakkuja registreeritust äriregistri või majandustegevuse registri andmete alusel.
4.2.2 Pakkuja on maksevõimeline, tema vara ei ole sekvestreeritud, tema suhtes ei ole algatatud likvideerimist, kohtu- ega pankrotimenetlust.

4.2.3 Pakkuja on pakkumiste esitamise ajaks täitnud kõik kohustused riiklike maksude osas.

4.2.4 Pakkuja peab olema registreeritud MTRis lepingujärgsete tööde teostamiseks vajalikes valdkondades – esitada väljavõtted MTRist vastavalt ettevõtte tegevusvaldkondadele lepingujärgsete tööde teostamiseks.
4.2.5 Alltöövõtjad peavad olema registreeritud MTRis lepingujärgsete tööde teostamiseks vajalikes valdkondades – esitada alltöövõtjate väljavõtted MTRist vastavalt alltöövõtjate tegevusvaldkondadele lepingujärgsete tööde teostamiseks.
4.2.6 Pakkuja omab käesoleva riigihanke objektiks oleva teenuse tähtaegseks ja kvaliteetseks osutamiseks finantsressursse, vajalikke tööriistu ja seadmeid ning vähemalt 3 aastast kogemust.

4.2.7 Pakkuja peab olema teostanud varasemad sarnased tööd korrektselt ja hea planeerimis-,  projekteerimis- ja ehitustava kohaselt – esitada viimase kolme aasta jooksul teostatud sarnaste tööde nimekiri maksumuse ja tellija kontaktandmete äranäitamisega, samuti tõendus selle kohta, et tööd teostati korrektselt. 
4.2.8 Pakkuja peab olema viimase kolme aasta jooksul täitnud nõuetekohaselt kõik riigihangete teostamiseks sõlmitud hankelepingud – esitada pakkuja kinnitus, et ta on viimase kolme aasta jooksul täitnud nõuetekohaselt kõik riigihangete teostamiseks sõlmitud hankelepingud.
4.2.9 Pakkujal peab olema lepinguline suhe eritöid teostavate spetsialistidega ning nimetatud spetsialistidel ja tööde teostamise eest vastutavatel isikutel peab olema vajalik erialane kvalifikatsioon – esitada pakkuja kirjalik tõendus eritöid teostavate spetsialistide ja tööde teostamise eest vastutavate isikute erialase kvalifikatsiooni ning nendega asjakohase lepingulise suhte olemasolu kohta.
4.2.10 Esitada pakkuja põhjalik tutvustus, milles on muu hulgas esitatud äriühingu struktuur, kvaliteedisüsteemi kirjeldus, juhtimis- ja tööpõhimõtted, põhitöökohaga töötajate arv (sealhulgas käesoleva hanke objekti teostamiseks vajaminev pädev personal) ja muu pakkuja arvates tema tehnilise kvalifikatsiooni kindlakstegemise seisukohalt oluline informatsioon
4.2.11 Esitada andmed hankelepingu täitmisel kasutatavate allhankijate kohta.
4.2.12 Pakkuja viimase majandusaasta netokäive planeerimis ja keskkonnamõjude hindamise osas peab olema vähemalt 2 000 000.-  (kaks miljonit) krooni aastas. 

4.2.13 Pakkuja poolt koostatud ja esitatud kinnitused, tõendused ja muud dokumendid peavad olema varustatud Pakkuja rekvisiitidega ja allkirjastatud Pakkuja seadusliku või volitatud esindaja poolt , volitatud esindajal peab olema lisatud allkirjastamise õiguse kohta volikiri.

4.2.14 Pakkujal või tema vastaval alltöövõtjal peab olema projekteerija ametialane vastutuskindlustus – esitada projekteerija ametialase vastutuskindlustuse olemasolu tõendav dokument.
5. NÕUDED OSUTATAVALE TEENUSELE

5.1 Riigihanke objektiks oleva teenuse osutaja peab tagama, et:
5.1.1 Riigihanke objektiks olev teenus teostatakse vastavalt vastavalt Eesti Vabariigi seadustele, kehtivatele normidele ja standarditele ning Narva Linnavolikogu kinnitatud lähteülesandele (lisa 1). Pakkuja kohustub kooskõlastama kõik planeeringuga, keskkonnamõjude hindamisega ja geodeesiaga seonduvad etapid nõuetekohaselt.
5.1.2 Pakkumine peab täiendavalt hõlmama mistahes muid töid, materjale, seadmeid ja kulutusi, mis on vajalikud käesoleva hanke objekti nõuetekohaseks teostamiseks.
5.1.3 Kõik teenuse osutamise käigus Pakkuja poolt teostatavad tööd, mis erinevad nõutust, peavad olema eelnevalt Ostja poolt heaks kiidetud.

6. NÕUDED ESITATAVALE PAKKUMISELE

6.1 Pakkumine peab sisaldama Pakkuja  seadusliku esindaja või selleks vastavaid volitusi omava esindaja (lisada volikiri ) kirjalikku taotlust käesoleva riigihanke konkursil osalemiseks. Taotlus peab sisaldama Pakkuja täpset nimetust, registrikoodi, aadressi ja kontaktandmeid ning Pakkuja kinnitust pakkumise kutse dokumentides esitatud tingimustega nõustumise kohta.
6.2 Pakkumine peab sisaldama riigihanke maksmust eesti kroonides ilma käibemaksuta ja koos käibemaksuga ning peab olema esitatud lisas 2 toodud riigihanke maksumuse esildise ja lisas 3 toodud ühikuhindade tabeli alusel. 

6.2.1 Pakkuja poolt esitatud riigihanke maksumus peab sisaldama kõiki käesoleva pakkumise kutse dokumentides kirjeldatud teenuse osamaksumusi.

6.3 Pakkumine peab vastama kõigile pakkumise kutse dokumentides toodud nõuetele, sh punktis 2 antud hanke eesmärgile ning lähtuma punktis 5 toodud teenuse mahust ja iseloomust ning olema koostatud eesti keeles.

6.4 Pakkumine peab sisaldama Pakkuja seadusliku esindaja või selleks vastavaid volitusi omava (lisada volikiri) esindaja kinnitust selle kohta, et Pakkuja tagab Ostjale käesoleva pakkumise kutse dokumendis esitatud teenuse osutamise.

6.5 Ostja võib kuni pakkumiste võrdlemise tulemuste väljaselgitamiseni nõuda Pakkujatelt täiendavate dokumentide või pakkumise täpsustuste esitamist.

6.6 Pakkumise esitamine riigihanke mahu üksikutele osadele ei ole lubatud.

6.7 Ühispakkumiste esitamine ei ole lubatud.

6.8 Pakkujal ei ole lubatud esitada tingimuslikku pakkumist ega esitada muid tingimusi, mis ei tulene käesolevatest pakkumise kutse dokumentidest.

6.9 Pakkumine peab olema esitatud kirjalikult ja kinnises pakendis.

6.10 Pakkumist sisaldaval pakendil peab olema kiri: “Narva linna tööstuspiirkonna linna osa üldplaneering”; Mitte avada enne 27.11.2006.a. kell 16.00. Lisaks peab pakendil olema pakkuja nimi, äriregistri number ja aadress.
6.11 Pakkumise ettevalmistamise ja esitamisega seotud kulutusi Ostja ei hüvita.

7 PAKKUMISTE ESITAMINE JA AVAMINE

7.1 .Pakkumised ja kõik nende juurde kuuluvad dokumendid peavad olema vormistatud eesti keeles.
7.2 Pakkumine tuleb esitada hiljemalt 27.11.2006.a. kell 15.00. Narva Linnavalitsus Arhitektuuri- ja Linnaplaneerimise Amet, Peetri pl 5, Narva, kabinet 304 sekretäri kätte.
7.3 Pakkumine, sh lisad, koopiad, muud käesolevas pakkumiskutses nõutud dokumendid ja abimaterjalid tuleb esitada kirjalikult, kinnikleebitud pakendis, rakendades abinõusid, mis hajutaksid kahtluse pakkumise võimalikust eelnevast avamisest.

7.4 Pakkumise pankendile kantakse järgmised kirjed:

7.4.1 Ostja nimetus ja aadress

7.4.2 Pakkumise nimetus

7.4.3 Pakkumise esitaja nimetus ja aadress

7.4.4 Hoiatusmärge „Mitte avada enne hanke avaistungit”

7.5 Pakkumise põhidokument peab olema esitatud firmablanketil ja alla kirjutatud pakkumise esitatud ettevõtte juhi või tema volitatud esindaja poolt.

7.6 Pakkumise kättesaamise kohta väljastatakse Ostja poolt tõend, milles on märgitud pakkumise  kättesaamise päev ja kellaaeg. Tõend on tunnistuseks pakkumise esitamise kohta.

7.7 Hilinenud pakkumised tagastatakse avamatult Pakkujatele.

7.8 Õigeaegselt laekunud pakkumised avatakse Ostja poolt  27.11.2006.a. kell 16.00. Narva Linnavalitsuses, Riigihangete seaduse §42 kehtestatud korras.
7.9 Kõigil pakkujatel on õigus isiklikult või volitatud isikute kaudu osaleda pakkumise avamisel.

8 PAKKUMISTE VASTAVAKSTUNNISTAMINE, TAGASILÜKKAMINE JA EDUKA PAKKUMISE VÄLJASELGITAMINE

8.1 Ostja võib tunnistada pakkumise vastavaks, kui selles ei esine sisulisi kõrvalekaldumisi pakkumise kutse dokumentides esitatud tingimustest.
8.2 Hindamiskriteeriumiks on madalaim hanke kogumaksumus, varem teostatud analoogiliste tööde osakaal ning hanke teostamiseks pädeva personali kõrgharidusega spetsialistide olemasolu.

8.3 Ostja on kohustatud kõrvaldama Pakkuja pakkumiselt igal ajal kui selgub, et Pakkuja on esitanud valeandmeid või võltsitud dokumente.

8.4 Pakkumise edukutse üle otsustab Ostja pärast Pakkujate poolt pakkumiste (vajadusel ka muudatuste) saamist, pakkumisdokumentidega tutvumist ning Pakkuja ja pakkumise vastavuse kontrollimist pakkumise kutse dokumentides esitatud tingimustele.

8.5 Peale eduka pakkumise väljaselgitamist teeb Ostja eduka pakkumise esitanud Pakkujale ettepaneku Lepingu sõlmimiseks ja teavitab eduka pakkumise valiku alustest ja tulemustest kõiki teisi Pakkujaid

8.6 Ostja lükkab pakkumise tagasi kui:

8.6.1 Pakkuja ei ole kvalifitseeritud vastavalt Riigihangete seaduses sätestatule ja pakkumise kutse dokumentides esitatud tingimustele.

8.6.2 Pakkumine ei vasta pakkumise kutse dokumentides esitatud nõuetele.
9 MAKSETINGIMUSED

9.1 Pakkujale teenuse osutamise eest tasumine toimub peale hankelepingu sõlmimist, mille täpsem jaotus ja tasumise kord lepitakse kokku hankelepingu sõlmimisel. Kinnituseks lepingukohase töö teostamise kohta koostatakse kahepoolselt allkirjastatud tööde üleandmis-vastuvõtmisakt, mis on aluseks arve väljastamiseks. Pakkuja esitab arve Ostjale hankeperioodi jooksul osutatud teenuse eest.

9.2 Isikule, kellega sõlmitakse hankeleping, maksab Ostja peale lepingu sõlmimist 10 päeva jooksul ettemaksu vähemalt 20% hankelepingu kogumaksumusest. Järgnev finatseerimine toimub vastavalt valminud tööetappidele.

10 SÕLMITAVA HANKELEPINGU OLULISED TINGIMUSED

10.1 Edukaks tunnistatud pakkumise esitanud Pakkujaga sõlmib Ostja Hankelepingu pakkumise kutse dokumentides esitatud tingimustel ja edukaks tunnistatud pakkumises esitatud andmetega. Ostja ja eduka pakkumise esitanud Pakkuja vahel sõlmitavas Lepingus nimetatakse Ostjat “Tellijaks” ja Pakkujat “Täitjaks”.

10.2 Kui edukaks tunnistatud pakkumise esitanud pakkuja keeldub 30 päeva jooksul arvates edukaks tunnistatud pakkumise vastuvõtmisest hankelepingu sõlmimisest või takistab muul viisil hankelepingu sõlmimist, on Ostjale õigus tunnistada edukaks pakkumiste hindamisel II jäänud pakkumise.

10.3 Lepingu täitmise käigus garanteerib Täitja oma tegevuse vastavuse kõigile Eestis Vabariigis kehtivatele õigusaktidele.

10.4 Allhangete võtmisel lepingujärgsete tööde teostamisel kannab Täitja Tellija ees täielikku vastutust kvaliteetsete ning tähtaegsete allhanketööde valmimise eest.

10.5 Tellijal on õigus lepinguperioodi jooksul kontrollida Täitja kvalifikatsiooni  vastavust Lepingu sõlmimise aluseks olnud riigihanke kvalifitseerimise tingimustele. Mittevastavuse ilmnemisel on Tellijal õigus anda tähtaeg selle likvideerimiseks. Tellija poolt määratud tähtajaks puuduste kõrvaldamata jätmise korral on Tellijal õigus ühepoolselt Leping üles öelda ja Täitja on kohustatud tasuma lepingus kindlaksmääratud leppetrahvi. 

10.6 Juhul, kui Täitja ei teosta teenust Lepingus sätestatud tingimuste kohaselt, on Tellijal õigus nõuda igakordse rikkumise korral leppetrahvi. Pretensioonid mittekohase töö kohta esitab Tellija Täitjale kirjalikult.

10.7 Kui eelmises punktis kirjeldatud juhtum on leidnud aset rohkem kui korra Lepingu kehtivuse aja jooksul, on Tellijal õigus ühepoolselt Leping üles öelda ja nõuda leppetrahvi.

10.8 Juhul, kui Tellija ei tasu Täitja poolt esitatud arvet õigeaegselt, on Täitjal õigus nõuda viivist 0,5 % võlgnevusest iga tasumisega viivitatud päeva eest kuni võlgnevuse likvideerimiseni.

10.9 Juhul, kui Tellijapoolne lepingutingimuste täitmatajätmine ei võimalda Täitjal täita oma kohustusi, teatab Täitja sellest kirjalikult Tellijale. Täitjal on õigus nõuda Tellijalt temapoolsest lepingutingimuste täitmatajätmisest tulenenud täiendavad kulutused.

Lisa 1 Teenuse osutamise lähteülesanne

Lisa 2 Riigihanke maksumuse esildis

Lisa 3 Riigihanke maksumuse ühikuhindade tabel

Ostja seadusliku esindaja nimi Anne Hallik, Arhitektuuri- ja Linnaplaneerimise Amet

ametinimetus   peaarhitekt (direktori asetäitja)

allkiri

  ______________________________

kuupäev _______________

Lisa 2

Lisa riigihanke Narva linna tööstuspiirkonna linna osa üldplaneeringu koostamine
pakkumise kutse dokumentide juurde

Riigihanke Narva linna tööstuspiirkonna linna osa üldplaneeringu koostamine

  maksumuse esildis

Pakkuja ……………………………………. poolt riigihanke Narva linna tööstuspiirkonna linna osa üldplaneeringu koostamise teostamiseks 

pakutav pakkumise maksumus on:

ilma käibemaksuta  …………………………………..... krooni

koos käibemaksuga …………………………………..…krooni

Pakkuja seadusliku või volitatud esindaja (volikiri esindusõiguse kohta)

ametinimetus …………………… 

nimi ……………………………… 

allkiri ………………………………

kuupäev ………………………..

Lisa 3  
Riigihanke  Narva linna tööstuspiirkonna linna osa üldplaneeringu koostamise

pakkumise kutse dokumentide juurde

Riigihanke  Narva linna tööstuspiirkonna linna osa üldplaneeringu koostamine

  maksumuse

ühikuhindade tabel

allkiri ………………………………

kuupäev ………………………..

